To unge mænd fra Sindal er anholdt af politiet i Hjørring - foreløbig mistænkt for at stå bag flere tyverier af olie fra tanke i området. De to mænd er 23 og 24 år. Det var mens de torsdag aften i bil luskede rundt i industrikvarteret i Sindal, at et vidne blev mistænksom og ringede til politiet. En patrulje stoppede de to mænd og konstaterede, at de i bilen havde udstyr, der kan bruges, hvis man vil suge olie op af en tank. - Vi er spændte på, om vi med anholdelsen kan opklare en række olietyverier. Vi står med en halv snes uopklarede olietyyverier i området, siger politiet i Hjørring.

Opsummering:
Anholdelse i Sindal kan måske opklare flere olietyverier i området